Сыдыков Бактыбек Үсөнович

Сыдыков Бактыбек Үсөнович (18-июль 1970-жыл, Исфана кыштагы (азыркы Раззаков шаары), Лейлек району)  — кыргызстандык саясатчы жана мамлекеттик ишмер, Кыргыз Республикасынын Жогорку Кеңешинин VI («Республика-Ата Журт») жана VII (№16 Ноокен шайлоо округу) чакырылышынын депутаты. «Ата-Журт Кыргызстан» парламенттик фракциясынын лидери. Жогорку Кеңештин «Транспорт, коммуникациялар, архитектура жана курулуш» боюнча комитетинин мүчөсү. 

 Өмүр баяны 

 Бала чагы 
Бактыбек Сыдыков 1970-жылы 18-июлда Баткен облусунун Лейлек районуна караштуу Исфана шаарында туулган. Улуту — кыргыз.

 Билими 
1993-жылы Н.Э. Бауман атындагы Москва мамлекеттик техникалык университетин «инженер-механик» багыты боюнча аяктаган. 2010-жылы Кыргыз Республикасынын Президентине караштуу Башкаруу академиясында «мамлекеттик башкаруу менеджменти» багыты боюнча билим алган.

 Эмгек жолу 
1994-жылы «Трио-Б» кыргыз-казак биргелешкен ишканасында башкы директор болуп иштеген.

2000–2001-жылдары «Кыргыз-Дан-Азык» акционердик коомунун мүлктүк комплексин жетектеген.

2001–2005-жылдары «Кыргыз-Дан» компаниясында башкы директорлук кызматты аркалаган.

2005-жылы Кыргыз Республикасынын финансы министринин кеңешчиси болгон.

2005–2007-жылдары «Манас» Эл аралык аэропорту» ачык акционердик коомунда социалдык-экономикалык маселелер боюнча вице-президент болуп иштеген.

2007–2008-жылдары КМШ Аэропорттор Ассоциациясынын төрагасы — Мамлекеттер аралык авиация комитетинде.

2007–2010-жылдары «Манас» Эл аралык аэропорту» ААКнын президенти кызматын ээлеген.

2011–2015-жылдары «АККА компаниялар тобу» жабык акционердик коомунун директорлор кеңешине төрагалык кылган.

2015–2020-жылдары «Республика-Ата Журт» саясий партиясынан Кыргыз Республикасынын Жогорку Кеңешинин VI чакырылышынын депутаты болгон.

2015-жылы Жогорку Кеңештин Транспорт, коммуникациялар, архитектура жана курулуш боюнча комитетинин мүчөсү катары иш жүргүзгөн.

2020–2021-жылдары «Манас» Эл аралык аэропорту» ААКда башкы директор — башкармалыктын төрагасы кызматын аркалаган.

2021-жылы «АККА компаниялар тобу» ЖАКда башкармалыктын төрагасынын кеңешчиси болгон.

2021-жылдын 29-декабрында №16 Ноокен шайлоо округунан Жогорку Кеңештин VII чакырылышына депутат болуп шайланган.

2022-жылы Жогорку Кеңештин Транспорт, коммуникациялар, архитектура жана курулуш боюнча комитетинин төрагасы болуп дайындалган.

«Ата-Журт Кыргызстан» парламенттик фракциясын жетектейт.

 Үй-бүлөсү 
Үй-бүлөлүү, төрт баланын атасы.

 Сыйлыктары 

 Жарандык авиацияны өнүктүрүүгө сиңирген эмгеги үчүн Кыргыз Республикасынын Ардак грамотасы;
 Кыргыз Республикасынын Жогорку Кеӊешинин Ардак грамотасы;
 ЖККУдагы парламенттик кызматташтыкты бекемдегени үчүн.

 Булактар 

 Шилтемелер 
Жогорку Кеңештин сайтындагы барагы
Instagram расмий баракчасы
Категория:Депутаттар
Категория:Туулгандар 1970-жылы
Категория:Туулгандар 18-июль
Категория:Кыргыз Республикасынын Жогорку Кеңешинин VII чакырылышынын депутаттары